
REFERAT DE APROBARE  A PROIECTULUI DE HOTĂRÂRE
privind prelungirea,  pe o perioadă de 5 ani a contractului de închiriere nr. 133/1998, pentru spațiul situat în Timișoara,  str. C. Negruzzi nr. 1, 
 încheiat cu  Biblioteca Județeană Timiș ”

 

Prin adresa înregistrată cu numărul SC2022-003936/15.06.2022, Biblioteca Județeană Timiș ” Sorin Titel” solicită prelungirea contractului de închiriere nr. 133/1998, având ca obiect spațiul  cu altă destinație SAD, situat în Timișoara, str. C. Negruzzi nr. 1, contractul de închiriere menționat având termenul de valabilitate până la data de 01.07.2022.
           Spațiul închiriat în baza contractului de închiriere nr. 133/1998,  este în suprafață de 65,34 m.p, la un tarif de închiriere  de 1 Euro/mp/lună, fiind situat la parterul imobilului, cu intrare din stradă, înscris în CF nr. 4403882 ( CF vechi nr. 1584) Timișoara, nr. top 6025, este în proprietatea Statului Român în folosința Sfatului Popular al orașului Timișoara și are destinația de bibliotecă..
	Biblioteca Județeană Timiș ”Sorin Titel” are achitate la zi obligațiile bugetare.
    	Solicitarea    de     prelungire   a   fost   analizată    în   ședința   Comisiei  de  analiză  a  
spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  20.06.2022,  comisia a avizat favorabil această solicitare şi a hotărât  prelungirea  pe o perioadă de 5  ani, prin  act adițional, cu condiția notificării de eliberare într-un termen de  6 luni, în cazul în care imobilul va fi adăugat într-un program de reabilitare.
	Apreciem că, Proiectul de hotărâre privind prelungirea contractului de închirere încheiat cu Biblioteca Județeană ” Sorin Titel”, pe o perioadă de 5 ani,  a spațiului cu altă destinație decât aceea de locuință, din Timișoara, str. C. Negruzzi nr. 1, la tariful de 1 Euro/mp/lună, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

